[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Sindi gu\u0308mnaasiumi tutipa\u0308eval kingiti kolmele parimale meetrine ra\u0308ndno\u0303el"}, {"text_idx": "#000005", "text": "Sindi gu\u0308mnaasiumi abiturientidel oli viimane koolipa\u0308ev, mida ta\u0308histati traditsioonilise tutipeoga, kus viimast koolikella helistas 12. klassi o\u0303pilane ja kooli o\u0303pilasomavalitsuse president Eliise Kull."}, {"text_idx": "#000006", "text": "Abiturientide lo\u0303pukella-pa\u0308eva ehk tutipeo korraldas oma vanematele koolio\u0303dedele ja -vendadele Sindi gu\u0308mnaasiumi 11. a klass koos klassio\u0303petaja Ain Keerupiga. Vastutava peakorraldaja u\u0308lesanded vo\u0303ttis enda kanda Cha\u0308tlyn Parts."}, {"text_idx": "#000007", "text": "Esimese klassi o\u0303pilaste saatel jalutasid lo\u0303petajad la\u0308bi pikkade koridoride koolimaja erinevates osades. Ko\u0303igi ees sammus Cha\u0308tlyn, kes juhatas ta\u0308htsa pa\u0308eva protsessiooni kooli aulasse. Lo\u0303petajad istusid lava po\u0303randale asetatud patjadele, pehmed kaisukannid sa\u0308ttisid endid nende ko\u0303rvale."}, {"text_idx": "#000008", "text": "Pidupa\u0308eva tervituse u\u0308tles Egon Gentalen: \u201eTa\u0308nane au ja ta\u0308helepanu on teile suunatud. Peagi lahkute siit meile ko\u0303igile koduseks saanud koolist ning ja\u0308tkate oma elurada mo\u0303nes teises po\u0303nevas paigas. Vaatamata tosinale raskele ja kurnavale kooliaastale olete jo\u0303udnud vo\u0303idukalt gu\u0308mnaasiumi lo\u0303puni, ja\u0308a\u0308nud on vaid eksamid. Arvan, et olete ko\u0303rva taha pannud nii mo\u0303negi eluks vajaliku tarkusetera.\u201c"}, {"text_idx": "#000009", "text": "Selles arvamises kontrolliti juba mo\u0303ni hetk hiljem ko\u0303igi lo\u0303petajate teadmisi ta\u0308iesti erinevates valdkondades. Abiturientide testimise viisid la\u0308bi Cha\u0308tlyn ja Martin Salundi. Igale o\u0303pilasele esitati kaks ku\u0308simust. Aga \u201etestide tulemused\u201c la\u0308ksid loosimisele."}, {"text_idx": "#000010", "text": "Kes kohe toimingule pa\u0308ris ha\u0308sti pihta ei saanud, neile selgitas Cha\u0308tlyn, et testide tulemuste loosimist korraldasid 11. klassist Anette Aas ja Liisi Land. \u201eEelnevalt oli tehtud abiturientidele test ning tulemuste teada saamiseks olid Anette ja Liisi valmistanud paberilipikud, mille peal teatud punktisummad. Abituuriumist tuli igau\u0308ks nime kutsumise peale loosi vo\u0303tma. Lo\u0303petanutest kolm noort said 98 punkti. Parimatele, kes u\u0308htlasi saavutasid ko\u0303ige paremad testitulemused, anti kolme peale ta\u0308nuta\u0308heks ra\u0308ndno\u0303el, mille valmistas 11.klassi o\u0303pilane Martin Salundi."}, {"text_idx": "#000011", "text": "Tutipeo no\u0308 ametlik osa lo\u0303ppes traditsioonilise \u201epuu istutamisega\u201c, mis sisuliselt ta\u0308hendas lilletaimede pottidesse istutamist. To\u0308o\u0308d juhendas o\u0303petaja Mart No\u0303mm."}, {"text_idx": "#000012", "text": "Sindi gu\u0308mnaasiumis algas hommik tutipeoga"}]